DIE afgelope twee tot drie jaar was ekonomies ‘n aaklige tyd vir mense oor die wêreld heen. Om deur so ‘n ekonomiese traumatydperk te kom vat baie werk en baie opoffering.
Ek wil skryf oor die deel net nadat jy deur so ‘n slegte tydperk gegaan het. Hoe weet jy dat jy weer jou kredietwaardigheid teruggekry hetω Hoe weet jy of jy nie dalk by die een of ander kredietburo as ‘n swak betaler gelys is nieω
Ek dink die eerste stap is om ten minste te weet of jy gelys is of nie. Jy kan jaarliks ‘n gratis verslag by een van die kredietburo’s aanvra. Jy kan jou net by www.mytransunion.co.za registreer en dan stuur hulle vir jou ‘n gratis verslag. Jy kan ook inteken om vir ‘n baie lae bedrag deurlopend toegang tot jou verslag te hê.
Hoe beter jou rekord, hoe beter sal jou rentekoerse vir lenings wees. Jy sal verbaas wees oor hoe baie inligting die buro’s oor jou het.